b'\n_START_ARTICLE_\nJoc de noroc\n_START_PARAGRAPH_\nJoc de noroc sau Joc de hazard (arab\xc4\x83 hazard - joc cu zaruri) sunt denumite categoria de jocuri unde pierderea sau c\xc3\xa2\xc8\x99tigul depind \xc3\xaen mare parte de \xc3\xaent\xc3\xa2mplare (noroc)._NEWLINE_Aceste tipuri de jocuri depind \xc3\xaentr-un grad diferit de noroc sau de iscusin\xc8\x9ba juc\xc4\x83torului. Astfel jocul de rulet\xc4\x83 practicat \xc3\xaen cazinouri nu poate fi influen\xc8\x9bat deloc de inteligen\xc8\x9ba juc\xc4\x83torului ci numai de \xc3\xaent\xc3\xa2mplare. Pe c\xc3\xa2nd \xe2\x80\x9e Black Jack\xe2\x80\x9d (jocul de c\xc4\x83r\xc8\x9bi 21) depinde \xc3\xaentr-o m\xc4\x83sur\xc4\x83 mai mare de iscusin\xc8\x9ba juc\xc4\x83torului._NEWLINE_Jocuri slot, aceste jocuri au \xc3\xaen general 3, 5 ... tamburi rotativi, iar c\xc3\xa2\xc8\x99tigul se ob\xc8\x9bine atunci c\xc3\xa2nd se realizeaz\xc4\x83 alinierea a minim doua  simboluri identice pe linia orizontala sau cea diagonala \xc3\xaen cazul \xc3\xaen care premierile sa fac pe mai multe lini._NEWLINE_\xc2\xa0Originea exact\xc4\x83 a jocurilor de noroc nu este cunoscut\xc4\x83. Chinezii au \xc3\xaenregistrat oficial primele jocuri de noroc \xc3\xaen anul 2300 \xc3\xae.e.n., dar se crede c\xc4\x83 aceast\xc4\x83 activitate a fost practicat\xc4\x83 \xc3\xaen toate societ\xc4\x83\xc8\x9bile umane \xc3\xaenc\xc4\x83 de la \xc3\xaenceputuri. De la grecii antici \xc8\x99i romani la Fran\xc8\x9ba lui Napoleon \xc8\x99i Anglia elizabetan\xc4\x83, istoria este plin\xc4\x83 de pove\xc8\x99ti depre divertisment cu jocuri de noroc._NEWLINE_Termenul de\xc2\xa0joc de noroc\xc2\xa0nu este disjunct de cel de legalitate, exist\xc3\xa2nd companii care ofer\xc4\x83 (legal) jocuri de noroc ca activit\xc4\x83\xc8\x9bi publice care pot fi reglementate de una sau mai multe organisme de control. \xc3\x8en Rom\xc3\xa2nia, reglementatorul pentru jocurile de noroc este Oficiul Na\xc8\x9bional pentru Jocuri de Noroc._NEWLINE_Jocurile de noroc sunt o activitate comercial\xc4\x83 interna\xc8\x9bional\xc4\x83 major\xc4\x83, pia\xc8\x9ba legal\xc4\x83 a jocurilor de noroc fiind estimat\xc4\x83 la 335 miliarde USD \xc3\xaen 2009.\n_START_SECTION_\nAspecte psihologice\n_START_PARAGRAPH_\nStudiile arat\xc4\x83 c\xc4\x83 de\xc8\x99i cele mai multe persoane folosesc jocurile de noroc ca o metod\xc4\x83 de petrecere pl\xc4\x83cut\xc4\x83 a timpului liber, jocurile de noroc pot deveni o patim\xc4\x83 \xc8\x99i pot deteriora comportamentul anumitor persoane mai vulnerabile._NEWLINE_Scriitorul rus Feodor Dostoievski a descris implica\xc8\x9biile psihologice \xc3\xaen nuvela sa\xc2\xa0Juc\xc4\x83torul, inclusiv modul \xc3\xaen care jocurile de noroc determin\xc4\x83 modific\xc4\x83ri comportamentale. El este cel care asociaz\xc4\x83 jocurile de noroc cu ideea de \xc3\xaembog\xc4\x83\xc8\x9bire rapid\xc4\x83. Asocierea \xc3\xaentre ru\xc8\x99i \xc8\x99i jocurile de noroc din nuvel\xc4\x83 a alimentat legendele privind originea ruseasc\xc4\x83 a ruletei ruse\xc8\x99ti.'